

CRNA GORA

Ministarstvo regionalno-investicionog razvoja i saradnje sa nevladinim organizacijama

Broj:

Komisija za finansiranje resursnih centara za nevladine organizacije Ministarstva regionalno-investicionog razvoja i saradnje sa nevladinim organizacijama ­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: Komisija) i nacionalni resursni centar, nevladina organizacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: korisnik sredstava), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (datum zaključivanja ugovora) zaključili su

UGOVOR

o načinu isplate i korišćenju sredstava, izvještavanju i nadzoru nad realizacijom programa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član 1

Na osnovu Odluke o finansiranju resursnih centara broj \_\_\_\_\_\_\_\_\_\_\_\_\_\_, od\_\_\_\_\_\_\_\_\_\_\_\_\_\_\_\_\_ , a nakon sprovedenog javnog konkursa za finansiranje nacionalnog i tri regionalna resursna centra za nevladine organizacije “Partnerstvom do cilja” broj\_\_\_\_\_\_\_\_\_\_\_\_\_\_\_ objavljenog 24. oktobra 2024. godine, ovim ugovorom Komisija i korisnik sredstava uređuju međusobna prava i obaveze u finansiranju i sprovođenju programa \_\_\_\_\_\_\_\_\_\_ (u daljem tekstu: program), u odnosu na dodijeljeni iznos sredstava od 500.000,00 eura (slovima: petstotinahiljada eura ).

Sastavni dio ovog Ugovora je obrazac prijave programa iz stava 1 ovog člana (prilog 1) i budžet - troškovi realizacije programa (prilog 2).

Ministarstvo regionalno-investicionog razvoja i saradnje sa nevladinim organizacijama finansira ovaj program u iznosu od 100% traženih sredstava, iz Budžeta Crne Gore, na teret sredstava obezbijeđenih za finansiranje projekata i programa nevladinih organizacija u 2024. godini, na pozicji \_\_\_ \_\_\_\_\_\_\_ program \_\_\_\_\_\_\_, potprogram\_\_\_\_\_\_aktivnost\_\_\_\_\_\_\_\_ budžetska pozicija 3811 – transferi institucijama, pojedincima, nevladinom i javnom sektoru.

Rok sprovođenja programa je 24 mjeseca od stupanja na snagu Ugovora.

Član 2

Korisnik sredstava obavezan je da u roku od tri dana od dana potpisivanja ovog ugovora, sa regionalnim resursnim centrima zaključi partnerske ugovore kojima će se regulisati međusobna prava i obaveze.

Korisnik sredstava dužan je da u roku od pet dana od dana uplate sredstava od strane Ministrarstva, prenese sredstva na žiro račune resursnih centara u visini naznačenoj u Javnom konkursu

Član 3

Sredstva iz člana 1 ovog Ugovora mogu se koristiti isključivo za sprovođenje programa u skladu s uslovima Javnog konkursa, a prema opisu programa u obrascu prijave na Javni konkurs i podacima u budžetu - troškovima realizacije programa, koji su sastavni dio ovog Ugovora i u skladu sa pozitivnim propisima (plaćanje svih pripadajućih poreza odnosno doprinosa).

Član 4

Sredstva iz člana 1 ovog Ugovora isplatiće se jednokratno, na žiro račun korisnika sredstava broj \_\_\_\_\_\_\_\_\_\_\_\_\_\_\_\_\_\_\_\_, kod banke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u roku od 15 dana od dana potpisivanja ovog ugovora\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član 5

Korisnik sredstava je dužan da sredstva dobijena na osnovu Konkursa koristi u skladu sa odobrenim budžetom i zakonom (plaćanje svih pripadajućih poreza odnosno doprinosa).

Radi kontrole namjenskog korišćenja sredstava, korisnik sredstava je obavezan Komisiji da dostavi izvještaj o sprovođenju programa koji treba da sadrži:

1. Narativni izvještaj, koji dostavlja u štampanom obliku poštom, faksom i/ili u elektronskoj formi putem e –maila,odnosno poštom na CD-u, DVD-u ili USB-u;
2. Finansijski izvještaj, koji dostavlja u štampanom obliku poštom, faksom i/ili u elektronskoj formi putem e- maila odnosno poštom na CD-u, DVD-u ili USB-u, uz dostavljanje dokaza o svim troškovima, te priloge:
* za bezgotovinska plaćanja: kopije računa na ime korisnika sredstava te pripadajuće izvode iz banke
* za gotovinska plaćanja: kopije računa na ime korisnika sredstava, kopije isplatnica/naloga za isplatu iz blagajne i blagajničkog izvještaja
* ostalu dokumentaciju: putne naloge s pripadajućim prilozima, dokumente na osnovu kojih su obavljana plaćanja (*ugovori, sporazumi, obračuni honorara*) i sl.
* priloge vezane uz sprovođenje programa/projekta, dokaze o sprovođenju projektnih aktivnosti (*potpisne liste, evaluacijski listići, fotografije s događaja, primjeri publikacija i dr*.)

Korisnik sredstava podnosi Komisiji polugodišnji i završni izvještaj o sprovođenju projekta/programa u roku od 30 dana nakon isteka izvještajnog perioda.

Član 6

Komisija zadržava pravo kontinuiranog praćenja i vrednovanja sprovođenja programa korisnika sredstava iz člana 1. ovog Ugovora, te preispitivanje finansija i troškova u bilo koje vrijeme trajanja finansiranja, kao i u periodu od pet godina nakon završetka programa.

Komisija može neposrednu kontrolu iz prethodnog stava ovog člana obaviti posjetom na terenu u prostorijama korisnika sredstava, a o namjeri izvršenja neposredne kontrole dužna je obavijestiti korisnika sredstava najmanje sedam dana prije planirane kontrole.

Terensku posjetu vrše najmanje dva člana Komisije. U slučaju potrebe, predstavnicima Komisije će se pružiti stručna podrška od strane drugih zaposlenih u Ministarstvu i/ili spoljnih eksperata, koji će imati potrebne kompetencije i čije će se obaveze utvrditi posebnim aktom.

Korisnik sredstava je dužan da Komisiji dostavi sve podatke koje Komisija zatraži, a koji se na direktan ili indirektan način mogu vezati za realizaciju programa odobrenog od strane Komisije.

Član 7

Radi kontrole namjenskog korišćenja sredstava iz čl. 1 ovog Ugovora, Komisija može neposredno da kontaktira sva pravna i fizička lica kojima je prema priloženoj dokumentaciji korisnik sredstava isplatio novčana sredstva dobijena za finansiranje programa koji je predmet ovog Ugovora, sa čime je korisnik sredstava saglasan.

Komisija će tražiti nezavisan revizorski izvještaj o provjeri troškova programa. Zahtjev za revizorskim izvještajem je sastavni dio Ugovora, a troškovi revizije prihvatljiv su trošak budžeta.

U slučaju da je postupak dodjele ili izvršenja ugovora narušen značajnim nepravilnostima ili prevarom počinjenim od strane korisnika sredstava, Komisija će tražiti povraćaj već uplaćenih sredstva koja su neopravdano utrošena srazmjerno ozbiljnosti nepravilnosti ili prevare.

 Član 8

Korisnik sredstava je dužan je da blagovremeno obavijesti Komisiju o manjim i većim izmjenama ugovora.

Manje izmjene ugovora mogu biti:

* izmjene budžeta projekta/ programa između budžetskih poglavlja do 15%
* zamjena člana projektnog tima
* promjena bankovnog računa korisnika sredstava
* promjena adrese ili drugih kontakata korisnika sredstava
* male promjene projekta/ programa koje ne utiču na njegov obim i ciljeve (npr. manje promjene u vremenskom rasporedu sprovođenja aktivnosti).

Manje izmjene ne zahtijevaju izradu dodatka Ugovoru.

Veće izmjene ugovora su:

* izmjene budžeta projekta/ programa između budžetskih poglavlja od 15% i više
* produženje trajanja sprovođenja projekta/ programa (maksimalno do 6 mjeseci)
* dodavanje novih aktivnosti u projekat/ program
* promjena projektnih/ programskih aktivnosti koja značajno utiče na njegov obim i ciljeve.

Veće izmjene Ugovora zahtijevaju izradu dodatka ugovoru i njegovo potpisivanje od strane Komisije i korisnika sredstava. Komisija prilikom svakog obavještenja odlučuje da li se radi o manjoj ili većoj izmjeni i u skladu s tim odlučuje da li je potrebno izraditi dodatak ugovoru.

Član 9

Izmjene ugovornih obaveza korisnik sredstava može tražiti najkasnije 30 dana prije isteka roka sprovođenja programa. Svaka izmjena ugovornih obaveza mora biti tražena i odobrena u pisanom obliku.

Ugovor se ne može izmijeniti i/ili dopuniti na način koji bi doveo u pitanje Odluku o formiranju/finansiranju resursnih centara ili postupanje u skladu s načelom jednakog postupanja.

Korisnik sredstava ne može tražiti izmjene u sprovođenju programa, produženje perioda sprovođenja ili prenamjenu pojedinih stavki budžeta nakon isteka roka sprovođenja programa iz člana 1. ovog Ugovora.

Zahtjev za većim izmjenama ugovora, korisnik sredstava dostavlja Komisiji u pisanom obliku s obrazloženjem i propratnom dokumentacijom kojom se opravdava taj zahtjev.

Komisija ima pravo da ne odobri prenamjenu dijela sredstava i/ili produženje perioda sprovođenja programa ako se time bitno mijenja sadržaj i priroda programa ili ako zahtjev nema osnova u navedenom razlozima za prenamjenu i/ili produženje perioda sprovođenja. Odluku o odobrenju ili neodobrenju traženih izmjena Komisija mora donijeti u roku od 20 radnih dana od dana podnošenja zahtjeva od strane korisnika sredstava.

Član 10

Ako Komisija utvrdi da je korisnik sredstava nenamjenski koristio sredstva dodijeljena za sprovođenje programa iz člana 1 ovog Ugovora ili nije sproveo program u ugovorenom periodu, ako nije podnio odgovarajuće izvještaje u roku i sa sadržajem određenim u članu 4 ovog Ugovora ili ako Komisiji ne omogući nadzor nad namjenskim korišćenjem sredstava iz člana 1 ovog Ugovora, korisnik sredstava je dužan vratiti dodijeljena nenamjenski utrošena ili neutrošena sredstva, uz obračunate kamate na račun državnog trezora u roku od 30 dana od dana prijema pisanog obavještenja Ministarstva o obavezi vraćanja sredstava.

Član 11

Ako Komisija utvrdi da korisnik sredstava nije ispunio ugovorne obaveze, korisniku sredstava će u sljedeće dvije godine biti uskraćeno pravo na dodjelu finansijskih sredstava za projekte/programe koje realizuje ovo ministarstvo.

Član 12

Ukoliko Komisija ili korisnik sredstava ocijeni da se Ugovor više ne može sprovoditi na ugovoreni način u skladu s ciljevima i planiranim aktivnostima, a o tome se ne postigne međusoban dogovor, i Komisija i korisnik sredstava mogu dva mjeseca unaprijed u pisanom obliku raskinuti Ugovor.

Komisija može raskinuti Ugovor bez pisanog obavještenja i bez plaćanja bilo kakve nadoknade u slučajevima kada:

a) korisnik sredstava bez opravdanja ne ispuni bilo koju preuzetu obavezu

b) je protiv korisnika sredstava pokrenut stečajni postupak, odnosno postupak likvidacije, ili sudovi upravljaju njegovim poslovima

c) je korisnik sredstava, partner ili lice ovlašćeno za zastupanje korisnika sredstava pravosnažno osuđen za prekršaj počinjen zloupotrebom dužnosti i djelatnosti

d) je korisnik sredstava, partner ili lice ovlašćeno za zastupanje korisnika sredstava pravosnažno osuđen za neko od krivičnih djela propisanih Krivičnim zakonikom Crne Gore

e) korisnik sredstava promijeni status nevladine organizacije

f) korisnik sredstava daje lažne ili nepotpune izjave, podatke, informacije i dokumentaciju kako bi dobio sredstva iz Ugovora ili ako dostavlja nevjerodostojne izvještaje.

U slučaju raskida Ugovora korisniku sredstava se priznaje pravo na isplatu sredstava samo za dio programa koji je sproveden, isključujući troškove vezane uz tekuće obaveze koje bi se izvršile poslije raskida.

U slučaju raskida Ugovora na osnovu stava 2 alineje c), d), e), f) ovoga člana, Komisija će tražiti povraćaj cjelokupnog iznosa već isplaćenih sredstava, dozvolivši prethodno korisniku sredstava da dostavi svoje primjedbe i obrazloženja.

Korisniku sredstava koji ne ispunjava obaveze izvještavanja utvrđene Ugovorom biće uskraćena prijava na drugi javni konkurs u periodu od dvije godine od utvrđivanja povrede Ugovora.

Član 13

Korisnik sredstava se obavezuje na svim štampanim, video i drugim materijalima vezanim za projekat/program istakne logotip i naziv Ministarstva koja finansira program koji je predmet ugovora.

Korisnik sredstava je saglasan da Ministarstvo koristi i objavljuje dostavljene fotografije, video i audio zapise iz stava 1 ovog člana u cilju promovisanja javnog konkursa za dodjelu finansijskih sredstava za projekte/programe nevladinih organizacija, te na taj način doprinosa razvoju civilnoga društva u Crnoj Gori ali i djelovanja Ministarstva.

Član 14

Ministarstvo/Komisija ne snosi odgovornost, neposrednu ili posrednu, za štete proizašle iz bilo koje aktivnosti korisnika sredstava u sprovođenju ugovorenog programa.

Korisnik sredstava isključivo je odgovoran trećim stranama, uključujući odgovornost za nastale štete ili povrede bilo koje vrste tokom sprovođenja ili kao posljedica sprovođenja programa.

Korisnik sredstava ne može na Komisiju prenijeti odgovornost odnosno obavezu naknade štete koja proističe iz potraživanja ili radnji preduzetih kao posljedica kršenja pravila ili propisa od strane korisnika sredstava ili njegovih zaposlenih ili pojedinaca za koje su ti zaposleni odgovorni, ili kao posljedica kršenja prava treće strane.

Član 15

Vlasništvo i prava intelektualne i industrijske svojine na rezultate projekta, odnosno programa, izvještaje i druge dokumente vezane za njih pripadaju korisniku sredstava.

Izuzetno od stava 1 ovoga člana, korisnik sredstava daje Ministarstvu/Komisiji pravo da koristi sve dokumente koji su proistekli iz sprovođenja programa bez obzira na njihov oblik i pod uslovom da se time ne krše postojeća prava na intelektualnu i industrijsku svojinu.

Vlasnik opreme nabavljene iz finansijskih sredstava za sprovođenje programa je korisnik sredstava koji je sprovodio projekat/ program, osim ako se posebnom odlukom vlasništvo opreme ne prenosi s njega na partnera ili na krajnje korisnike sredstava projekta/ programa, o čemu se Ministarstvo/Komisija izvještava u završnom izvještaju.

Član 16

Potpisivanjem ovog Ugovora korisnik sredstava se obavezuje da kao primalac bespovratnih sredstava iz Budžeta Crne Gore za sprovođenje programa u oblasti od javnog interesa, neće učestvovati u izbornoj ili drugoj vrsti promovisanja/podržavanja bilo koje političke stranke, koalicije ili kandidata, neće davati direktnu podršku bilo kojoj političkoj stranci, koaliciji ili kandidatu, niti prikupljati finansijska sredstva za finansiranje bilo koje političke stranke, koalicije ili kandidata za vrijeme trajanja ovog Ugovora.

Član 17

U slučaju spora u vezi sa sprovođenjem/primjenom ovog Ugovora, Komisija i korisnik sredstava će nastojati spor riješiti mirnim putem, uz mogućnost medijacije/posredovanja.

Ukoliko spor ne bude riješen sporazumno u roku od 45 dana od dana dostavljanja zahtjeva za sporazumnim rješenjem Komisiji ili korisniku sredstava, može se pokrenuti postupak pred nadležnim sudom.

Spor iz stava 2 ovog člana rješava nadležni sud u Podgorici

Član 18

Za svaki oblik komunikacije – dostavljanje obavještenja o izmjenama i dopunama ugovora i dostavljanje izvještaja koji je povezan s ovim Ugovorom potrebno je navesti broj ugovora i naziv projekta/programa te ga poslati na sljedeće adrese:

Za Komisiju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

< adresa, telefaks, tel., e mail adresa davatelja sredstava za korespondenciju>

Za korisnika sredstava\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

< adresa, telefaks, tel., e mail adresa korisnika sredstava za korespondenciju>

Član 19

Ovaj Ugovor sastavljen je u četiri (4) istovjetna primjerka, od kojih jedan (1) primjerak zadržava korisnik sredstava, a tri primjerka Komisija.

Član 20

Ugovor stupa na snagu kada ga potpišu i ovjere Komisija i korisnik sredstava

Mjesto\_\_\_\_\_\_\_\_\_\_\_, datum\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_godine

|  |  |  |
| --- | --- | --- |
| KOMISIJA  |  | KORISNIK SREDSTAVA |
|   |  |  |
| - predsjednik/ca Komisije- |  | - lice ovlašćeno za zastupanje nevladine organizacije podnosioca projekta/programa  |

MP MP